Miljoene verstom oor 10-jarige se ‘Hallelujah’Kaylee Rogers (Foto: Skermgreep uit die video) ŉ 10-jarige meisie van Ierland laat mense wêreldwyd verstom staan nadat ŉ video van haar koorsang op sosiale media gedeel is. Die video van die koor se weergawe van Leonard Cohen se bekende “Hallelujah”, wat tydens die skool se Kerskonsert opgeneem is, is binne drie dae meer as 170 000 keer gekyk. Byna 2 miljoen mense het intussen reeds sedert Maandag na die video op Facebook gekyk. Kaylee Rodgers, van Donaghadee in County Down, het outisme en ly aan aandagafleibaarheid-hiperaktiwiteitsindroom (ADHD), maar die sang help haar om selfvertroue te bou. Sy sing die sologedeelte van die bekende liedjie by haar Killard House School se Kerskonsert. Maroela Media het vroeër berig Leonard Cohen is op 7 November 2016 oorlede.